  Туспуктэм: ИА "Удмуртия" Наталия Сильвестрова Удмуртиысь уясь Виктория Блинова Асэрико Кунъёслэн Эштоссылэн II шудонъёсаз вормиз. Спортсменка 200 метр дистанциез брасс амалэн 2 минут но 30 секун ӵоже ортчиз но нырысетӥ луиз. Со сярысь элькунынсь физической культурая но спортъя министерстволэн пресс-службаез ивортӥз. Нылаш Ижкарысь уянъя олимпи резервъя спортшколаын дышетске. Ӵошатсконъёс Белоруссиысь 11 карын радъясько. Шудонъёсы Асэрико Кунъёслэн Эштосысьтызы 2 сюрс спортсменъёс вормон понна нюръясько. Россилэн командааз 408 адями пырыське. Тодэ вайытом, Удмуртиысь спортсменъёс маунтинбайкъя ӵошатсконъёсын зарни, азвесь но бронза медальёс басьтӥзы. Тегъёс: Спорт уян ӵошатсконъёс Удмуртия  